**Οδηγίες σχετικά με την εγγραφή στο 2ο ΓΕ.Λ.**

Αγαπητοί γονείς-κηδεμόνες,

οι μαθητές/-τριες της φετινής Γ΄ τάξης Γυμνασίου που επιθυμούν να εγγραφούν σε τάξη Δημόσιου ΓΕ.Λ.-ΕΠΑ.Λ. για το σχ. έτος 2021 – 2022, πρέπει να το πράξουν, υποβάλλοντας "Ηλεκτρονική Αίτηση εγγραφής" μέσω της εφαρμογής e-eggrafes στην ηλεκτρονική διεύθυνση: <https://e-eggrafes.minedu.gov.gr> , συμπληρώνοντας όλα τα απαραίτητα στοιχεία, από την **18η Ιουνίου** και ώρα 10:00 έως τη **2η Ιουλίου 2021** και ώρα 23:59.

Η είσοδος στην εφαρμογή e-εγγραφές γίνεται με κωδικούς ΓΓΠΣ (taxis). Ο κηδεμόνας που θα υποβάλει ηλεκτρονικά την αίτηση με κωδικούς ΓΓΠΣ (taxis) θα πρέπει να είναι αυτός/ή που έχει δηλωθεί ως κηδεμόνας στην Υπεύθυνη Δήλωση (ΥΔ) που επιστρέψατε συμπληρωμένη στο σχολείο , λίγο πριν τη λήξη των μαθημάτων. Οι κηδεμόνες οι οποίοι δεν επέστρεψαν συμπληρωμένη την παραπάνω ΥΔ μπορούν και αυτοί να υποβάλλουν ηλεκτρονικά αίτηση ανανέωσης εγγραφής του τέκνου τους, αρκεί να εισέλθουν στην εφαρμογή με τα στοιχεία taxis του κηδεμόνα που πραγματοποίησε την περσυνή σχολική χρονιά την εγγραφή, καθώς το σχολείο δεν έχει αλλάξει για τους παραπάνω μαθητές τα στοιχεία του πρώτου κηδεμόνα στο πληροφοριακό σύστημα myschool.

Για να είναι δυνατή η ταυτοποίηση ενός/μίας μαθητή/τριας και η ολοκλήρωση της διαδικασίας υποβολής της αίτησής του/της στην ηλεκτρονική πλατφόρμα e-εγγραφές, ο/η αιτών/ούσα θα πρέπει να γνωρίζει τον Αριθμό Μητρώου (Α.Μ.) του μαθητή/τριας. Ο αριθμός αυτός αναγράφεται σε έγγραφα από το σχολείο, όπως η βαθμολογία της τρέχουσας σχολικής χρονιάς που έχετε λάβει με e-mail. Σε περίπτωση που δεν έχετε την ηλεκτρονική βαθμολογία στη διάθεσή σας μπορείτε να επικοινωνήσετε με το σχολείο να σας δώσει τον αριθμό.

Οι κηδεμόνες που συναντούν δυσκολία στη συμπλήρωση των απαραίτητων στοιχείων στην εφαρμογή e-εγγραφές, μπορούν να απευθύνονται στο helpdesk της εφαρμογής στα τηλέφωνα επικοινωνίας που βρίσκονται στην αρχική σελίδα της πλατφόρμας e-εγγραφές (ΓΕ.Λ.: 2103443911) ή με e-mail μέσω της σελίδας «*Επικοινωνία*» της πλατφόρμας e-εγγραφές, εφόσον συνδεθούν, επιλέγοντας απαραίτητα τύπο σχολείου (ΓΕ.Λ). Επίσης, μπορούν κατόπιν συνεννόησης να απευθύνονται στο σχολείο (2ο ΓΕ.Λ.) ή στην πλησιέστερη σχολική μονάδα (ΓΕ.Λ.) της κατοικίας τους.

Εισερχόμενοι στην εφαρμογή <https://e-eggrafes.minedu.gov.gr> , και συγκεκριμένα στο πεδίο «Οι αιτήσεις μου» (κουμπί επάνω δεξιά) υπάρχει η αίτηση ή και οι αιτήσεις που έχετε υποβάλει (εάν πρόκειται για περισσότερα του ενός τέκνα). Έχετε τη δυνατότητα τροποποίησης της Ηλεκτρονικής Αίτησής σας ή διαγραφής και υποβολής νέας όσο η ηλεκτρονική πλατφόρμα e-εγγραφές δέχεται Ηλεκτρονικές Αιτήσεις (18-6-2021 / 2-7-2021) και σε κάθε περίπτωση όχι μετά την τοποθέτηση/κατανομή των μαθητών σε σχολική μονάδα. Μετά την κατανομή, δυνατότητα διαγραφής της Ηλεκτρονικής Αίτησης υφίσταται μόνο σε εξαιρετικές περιπτώσεις (π.χ. μη έγκυρη αίτηση) με Υπεύθυνη Δήλωση για τα ΓΕ.Λ. προς την αρμόδια Διεύθυνση του ΥΠΑΙ.Θ. ([egelhelp@minedu.gov.gr](mailto:egelhelp@minedu.gov.gr) ).

**Η Ηλεκτρονική Αίτηση επέχει θέση Υπεύθυνης Δήλωσης του ν. 1599/1986 (Α ́ 75).**

Μετά την υποβολή της ηλεκτρονικής αίτησης στην πλατφόρμα e-eggrafes ο **έτερος κηδεμόνας**, πρέπει **άμεσα** να δηλώσει με κάθε πρόσφορο τρόπο (**είτε** με αποστολή e-mail **είτε** με υπεύθυνη δήλωση του ν. 1599/1986) στο Διευθυντή του 2ου ΓΕ.Λ. ότι εγκρίνει το περιεχόμενο της ηλεκτρονικής αίτησης, όπως εκείνο έχει υποβληθεί.

Αφού υποβληθεί η ηλεκτρονική αίτηση ανανέωσης εγγραφής για τους μαθητές της φετινής Α΄ και Β΄ τάξης, οι κηδεμόνες θα πρέπει να συμπληρώσουν και να υπογράψουν ορισμένα έντυπα για την ολοκλήρωση της διαδικασίας ανανέωσης εγγραφής. Για το σκοπό αυτό οφείλουν:

1. Να παρουσιαστούν στο σχολείο (2ο ΓΕ.Λ.) δια ζώσης κατόπιν συνεννόησης:

α) **το διάστημα από** 23-30 Ιουνίου **και από** 1 Σεπτεμβρίου έως την έναρξη των μαθημάτων,

β) κάθε Πέμπτη κατά τη διάρκεια των θερινών διακοπών

ή

1. Να κατεβάσουν τα σχετικά έντυπα από την ιστοσελίδα του σχολείου (<http://2lyk-dramas.dra.sch.gr/new/>) ακολουθώντας τη διαδρομή Μαθητές → e-εγγραφές→ Α΄ τάξη και να τα στείλουν συμπληρωμένα και υπογεγραμμένα στο mail του σχολείου ([mail@2lyk-dramas.dra.sch.gr](mailto:mail@2lyk-dramas.dra.sch.gr) ) με τίτλο «Ανανέωση εγγραφής - και το ονοματεπώνυμο του μαθητή».

*Σημειώνεται ότι:*

Επειδή κάθε χρόνο αυτή τη χρονική περίοδο, κηδεμόνες εκδηλώνουν την επιθυμία για μετεγγραφή του τέκνου τους σε άλλο σχολείο , σας ενημερώνουμε ότι οι μετεγγραφές **σε σχολείο ίδιου τύπου** (δηλαδή από το 2ο ΓΕ.Λ. σε άλλο ΓΕ.Λ.) πραγματοποιούνται από την **έναρξη** του διδακτικού έτους (2021-2022) έως και τη **λήξη** του Α΄ τετραμήνου (1 Σεπτεμβρίου έως 20 Γενάρη) και **μόνο για τους παρακάτω λόγους,** σύμφωνα με την 2019.05.21\_79942 ΥΑ:

«*Μετεγγραφή μαθητή/τριας δημόσιου Γυμνασίου ή* ***Γενικού Λυκείου*** *ή Επαγγελματικού Λυκείου πραγματοποιείται υποχρεωτικά για την υπηρεσία μετά από αίτηση του κηδεμόνα του/της ή του/της ιδίου/ας αν είναι ενήλικος/η,* ***εάν****,*

1. *ο/η μαθητής/τρια μετακόμισε σε απόσταση που καθιστά αδύνατη ή εξαιρετικά δυσχερή τη φοίτηση στο Γυμνάσιο ή Γενικό Λύκειο ή Επαγγελματικό Λύκειο από το οποίο πραγματοποιείται η μετεγγραφή ή την επιμέλεια του/της ανέλαβε πρόσωπο που διαμένει σε απόσταση που καθιστά αδύνατη ή εξαιρετικά δυσχερή τη φοίτηση στο Γυμνάσιο ή Γενικό Λύκειο ή Επαγγελματικό Λύκειο από το οποίο πραγματοποιείται η μετεγγραφή.»*
2. *η μετεγγραφή επιδιώκεται για φοίτηση σε ιδίου τύπου σχολείο στο οποίο λειτουργεί τμήμα ομάδας προσανατολισμού που δεν λειτουργεί στο σχολείο από το οποίο πραγματοποιείται η μετεγγραφή.*

Ο Δ/ντής του 2ου ΓΕΛ

Κόλτσης Χρήστος